Eva Šuranová

Eva Šuranová, rodená Kucmanová (* 24. apríl 1946, Ózd, Maďarsko† 31. december 2016, Bratislava, Slovensko)Zomrela Eva Šuranová, prvá slovenská atletická medailistka na olympiáde - sport.sme.sk bola slovenská atlétkaskokanka do diaľky.

 Kariéra 
Prvá slovenská atlétka, ktorá získala olympijskú medailu. Narodila sa v Maďarsku, detstvo prežila vo Veľkom Blahove, okres Dunajská Streda. Všestranná športovkyňa, venovala sa hádzanej, basketbalu aj atletike. Pod vedením trénera Ladislava Pápaya sa začala špecializovať na šprinty a skok do diaľky. Od roku 1964 pôsobila v Bratislave, v Slávii SVŠT ju viedol uznávaný tréner Pavol Glesk. Najväčší úspech dosiahla na olympijských hrách 1972 v Mníchove, kde získala bronzovú medailu. V súťaži dvakrát prekonala československý rekord výkonmi 660 cm a 667 cm. Menej sa jej darilo na OH 1976 v Montreale, bez platného pokusu nepostúpila z kvalifikácie. Trikrát štartovala na majstrovstvách Európy, v roku 1969 bola dvanásta, 1969 siedma a v Ríme 1974 obsadila striebornú priečku, výkonom 660 cm zaostala za zlatom len o päť centimetrov.

Držiteľka 11 titulov majsterky Československa v štyroch disciplínach, osemkrát vyhrala v skoku do diaľky, raz v behu na 100 metrov, v behu na 100 m cez prekážky a v päťboji, vytvorila 25 československých rekordov. V roku 2014 bola vyhlásená za Športovú legendu.

 Úspechy 
Olympijské hry
20px|Olympijský bronz 1972
Majstrovstvá Európy
striebro 1974
Majstrovstvá Československa
 8× diaľka (1965, 1966, 1967, 1968, 1969, 1972, 1974, 1975)
 100 m (1975)
 100 m prek. (1969)
 päťboj (1967)

 Referencie 

 Literatúra 
 Ján Grexa, Matej Novák: Naši olympionici, ŠPORT 1978

 Externé odkazy 
Eva Šuranová na sports-reference.com
Majstri Československa v atletike na gbrathletics.com

Kategória:Slovenskí skokani do diaľky
Kategória:Slovenskí olympionici
Kategória:Slovenskí bronzoví olympijskí medailisti
Kategória:Česko-slovenskí atléti
Kategória:Česko-slovenskí olympionici
Kategória:Česko-slovenskí bronzoví olympijskí medailisti
Kategória:Osobnosti z Boršodsko-abovsko-zemplínskej župy